Ավելին՝ հետեւողական լինելու դեպքում ընդդիմադիրները պետք է շատ բանից հրաժարվեին: Օրինակ՝ "Չօգտվեին Դավիթաշենի կամրջից, չքայլեին Երեւանի լուսավոր փողոցներով՝ ընտրելով հատուկ մութ փողոցները, բարեկարգված փողոցներից ընդանրապես հեռու մնային, քանի որ այդ ամենը այս իշխանությունների օրոք է արվել": Միով բանիվ, բարեփոխումները ոչ թե անձամբ նախագահին, այլ երկրին եւ ժողովրդին են պետք, որպեսզի մեր "իրավահաջորդները", այդ թվում` նախագահի հետնորդները "ապրեն ավելի ազատ, ժողովրդավարական արժեքների վրա հենված երկրում: Սա՛ է բարեփոխումների տրամաբանությունը: Եթե ես այլ կերպ մտածեի, այս հանդիպմանը չէի գա: Նախագիծը կդնեի հանրաքվեի, ասելով. ինքն իր հունով կանցնի՝ կանցնի, չի անցնի՝ Աստված իր հետ, եւ կշարունակեի գործել իմ այսօրվա լիազորությունների շրջանակում":